[bookmark: _GoBack]GRAD OSIJEK, Franje Kuhača 9, Osijek, OIB:30050049642, koga zastupa gradonačelnik Ivan Vrkić, dipl. iur. (u nastavku teksta: NARUČITELJ)
i 
____________________, OIB:______________, koga zastupa ____________(u nastavku teksta: IZVRŠITELJ), 

sklopili su

U G O V O R
o izradi VIII. Izmjena i dopuna Generalnog urbanističkog plana grada Osijeka

Članak 1.
Ovaj ugovor sklapa se na temelju provedenog postupka jednostavne nabave za izradu VIII. Izmjena i dopuna Generalnog urbanističkog plana grada Osijeka i ponude Izvršitelja broj ___________od ________ koja je u navedenom postupku jednostavne nabave odabrana kao najpovoljnija.
Članak 2.
Predmet ovog ugovora je izrada VIII. Izmjena i dopuna Generalnog urbanističkog plana grada Osijeka (u daljnjem tekstu: VIII. Izmjena i dopuna GUP-a grada Osijeka), sukladno Odluci o izradi VIII. Izmjena i dopuna Generalnog urbanističkog plana grada Osijeka (Službeni glasnik Grada Osijeka broj 2/20 i 13A/20) koja se prilaže ovom ugovoru.

Članak 3.
Cijena usluge iz čl. 2. ovoga ugovora iznosi:

	
	kuna

	+ PDV 25%
	
	kuna

	Ukupno:
	
	kuna

	                                      (slovima:__________________ kuna)



Navedena cijena je fiksna i nepromjenjiva.

Članak 4.
Kartografski prikazi VIII. Izmjena i dopuna GUP-a grada Osijeka izradit će se na digitalnoj geodetskoj podlozi (digitalnom katastarskom planu) u formi digitalnog zapisa u dwg formatu.
Geodetske podloge osigurava NARUČITELJ.

Članak 5.
IZVRŠITELJ će ispostavljati NARUČITELJU privremene mjesečne situacije – račune i okončanu situaciju – račun, a sukladno završetku pojedinih faza i dostavi Izvješća s pripadajućom dokumentacijom kojim se potvrđuje završetak pojedinih faza i to sljedećom dinamikom:
I. privremena situacija – račun u iznosu od 40% (četrdeset posto) ugovorenog iznosa po izradi Nacrta Prijedloga plana;
II. privremena situacija – račun u iznosu od 10% (deset posto) ugovorenog iznosa po izradi Prijedloga plana za Javnu raspravu;
III. privremena situacija – račun u iznosu od 20 % (dvadeset posto) ugovorenog iznosa po obradi primjedbi sa Javne rasprave od strane Izrađivača;
IV. privremena situacija – račun u iznosu od 20 % (dvadeset posto) ugovorenog iznosa po izradi Nacrta konačnog prijedloga plana.

Okončana situacija – račun u iznosu od 10% (deset posto) ugovorenog iznosa po predaji usvojenog plana u obliku uvezanog i ovjerenog elaborata u elektronskom i analognom obliku.

Plaćanje IZVRŠITELJU po privremenim mjesečnim situacijama – računima i okončanoj situaciji – računu, vršit će se u roku do 30 (trideset) dana od dana primitka i ovjere privremene situacije od strane stručne osobe NARUČITELJA.
IZVRŠITELJ je obvezan izdati elektronički račun i prateće isprave sukladno europskoj normi u zakonski propisanom, strukturiranom formatu, a sve sukladno Zakonu o elektroničkom izdavanju računa u javnoj nabavi (NN 94/18). 
NARUČITELJ ima pravo prigovora na račun ako utvrdi nepravilnosti te pozvati IZVRŠITELJA da uočene nepravilnosti otkloni i objasni. U tom slučaju rok plaćanja počinje teći od dana kada je NARUČITELJ zaprimio pisano objašnjenje s otklonjenim uočenim nepravilnostima.
Članak 6.
Ukoliko krivnjom IZVRŠITELJA dođe do prekoračenja ugovorenog roka ispunjenja obveze Naručitelj ima pravo od Izvršitelja naplatiti ugovorenu kaznu u visini 0,5% (nula cijelih pet posto) od ukupno ugovorenog iznosa za svaki dan prekoračenja roka, s tim da sveukupno ugovorena kazna ne može biti veća od 10% (deset posto) od ugovorene vrijednosti usluge.
Ukoliko ugovorna kazna dostigne maksimalni iznos ugovorene kazne Naručitelj ima pravo raskinuti ugovor bez štetnih posljedica te aktivirati jamstvo za uredno izvršenje ugovora ili odrediti novi rok izvršenja usluge.
Članak 7.
Rokovi za provedbu pojedinih faza izrade i donošenja VIII. Izmjena i dopuna GUP-a grada Osijeka utvrđeni su Odlukom o izradi VIII. Izmjena i dopuna Generalnog urbanističkog plana grada Osijeka (Službeni glasnik Grada Osijeka broj 2/20 i 13A/20).

Članak 8.
IZVRŠITELJ je dužan u roku od 8 (osam) dana od dana potpisa Ugovora, NARUČITELJU predati jamstvo za uredno izvršenje Ugovora u obliku bjanko zadužnice naznačene na iznos od 10% (deset posto) od ukupne ugovorene vrijednosti usluga bez PDV-a.
Neiskorišteno jamstvo NARUČITELJ će vratiti IZVRŠITELJU nakon uredno izvršenog Ugovora.
Članak 9.
Ukoliko se u toku izvršenja Ugovora utvrdi da IZVRŠITELJ koristi podugovaratelja kojeg nije naveo u ponudi niti za njega dobio naknadnu suglasnost NARUČITELJA, NARUČITELJ će jednostrano raskinuti Ugovor i zatražiti naknadu štete koju je pretrpio zbog raskida Ugovora. 

Članak 10.
Stručna osoba NARUČITELJA zadužena za praćenje realizacije ovog ugovora je Ivana Miličević, ing. arh.
Praćenje realizacije ugovora obuhvaća praćenje rokova izvršenja, praćenje financijske realizacije ugovora, pribavljanje instrumenata osiguranja, primopredaju usluga, obračun ugovorne kazne i sl.
IZVRŠITELJ se obvezuje da će uslugu koja je predmet ovog ugovora izvršiti savjesno, stručno i kvalitetno, u skladu s odredbama Zakona o prostornom uređenju, Zakona o poslovima i djelatnostima prostornog uređenja i gradnje, Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova te drugim propisima i pravilima struke.
Članak 11.
IZVRŠITELJ se obvezuje NARUČITELJU isporučiti VIII. Izmjene i dopune GUP-a grada Osijeka u 10 (deset) istovjetnih primjeraka, uvezanih u mapu formata A4 i 10 (deset) primjerka na CD mediju u dwg i dwf  formatu.
Ako NARUČITELJ utvrdi nedostatke u pogledu kvalitete, količine ili cijene usluge, dužan je o tome obavijestiti IZVRŠITELJA koji će odmah ukloniti utvrđene nedostatke o vlastitom trošku.
IZVRŠITELJ će u tijeku izrade VIII. Izmjena i dopuna GUP-a grada Osijeka na svoj trošak iste uskladiti sa zakonskim i podzakonskim propisima donesenim u tijeku njihove izrade.
Članak 12.
Ugovorne strane se obvezuju da će eventualne sporove koji mogu proizaći iz ovoga ugovora sporazumno riješiti. U slučaju nemogućnosti sporazumnog rješavanja, za sve sporove iz ovoga ugovora ugovorne strane ugovaraju nadležnost stvarno nadležnog suda u Osijeku.
Članak 13.
Ovaj ugovor načinjen je u 5 (pet) istovjetnih primjeraka, od kojih 3 (tri) primjerka pripadaju NARUČITELJU, a 2 (dva) primjerka pripadaju IZVRŠITELJU usluge.

Članak 14.
Ugovorne strane potpisom preuzimaju prava i obveze iz ovoga ugovora.

	ZA IZVRŠITELJA:
	                       ZA NARUČITELJA:

	
	                            Gradonačelnik:

	
	           Ivan Vrkić, dipl. iur.

